Més d'un miler de músics omplin els carrers d'Alcàsser
Lun, 04/07/2016 - 13:00

Alcàsser celebra la Trobada Solidària de bandes juvenils de l' Horta Sud.

La concentració va tindre lloc el passat dissabte al CEIP 9 d’octubre. 22 societats musicals de la comarca van participar en una de les activitats més importants que celebra la federació de bandes a nivel comarcal. També van comptar amb la participació com a banda invitada de la Sociedad Musical de Campillo de Altobuey (Conca).

A les 19.30 van desfilar les bandes omplint de música i colors els carrers d’Alcàsser. I a les 21.00 la macrobanda va interpretar un pasdoble dirigit pel mestre José Miguel Pérez Alemany a la Plaça del Mercat.

A continuació el músics i convidats van gaudir d’un sopar de convivència oferit per l’Ajuntament d’Alcàsser.

Per finalitzar l’esdeveniment el músic Sergio Asunción Rodrigo va presentar l’acte de l’entrega de plaques commemoratives i instruments sortejats i cloenda de la XVII Trobada amb la presència de les autoritats tant locals com comarcals i Vicent Lluna, president comarcal de la FSMC .

Segons l’alcaldessa Eva Zamora l’acte ha suposat un esdeveniment que ha permès apropar als veïns una part de l’essència i el caràcter del poble valencià com és la música de bandes.

La Societat Musical Santa Cecília d’Alcàsser són una part molt important de l’organització que ajuden a dur a terme l’encontre i que a més a més son una part insubstituïble en l’educació musical de la xicalla i de la joventut del nostre poble, imprescindible per al seu desenvolupament personal.